### Beslutning

Zelma Kristoffersen, Lene Jessen og Ulf Kristiansen kunne tiltræde indstillingen i overensstemmelse med Magistratens anbefaling.

 Victoria Frandsen, Finn Østergaard, Ellen Dam og Charlotte Olesen tog forbehold med henblik på en nærmere drøftelse i byrådsgruppen.

Endelig vedtagelse af forslag til Lokalplan nr. 1024 Vestpassagen - Boliger, erhverv og butikker mellem [adresse] og [adresse], [adresse] Midtby, og Tillæg nr. 2 til Kommuneplan 2017.

### Resumé

Lokalplanen omfatter det gamle hovedbibliotek og området omkring.

 Lokalplanområdet har et areal på 5.932 m2. Det er beliggende i byzone, anvendes i dag til offentlige formål og er ved planens udarbejdelse offentligt ejet.

 Planen har til formål at sikre områdets fremtidige anvendelse til hostel i det tidligere Hovedbibliotek samt erhverv, detailhandel og ca. 70-100 boliger i den øvrige del af lokalplanområdet. Herudover etableres en ny forbindelse i byen i form af en offentlig passage mellem [adresse] og [adresse] via gårdrummet og det tidligere hovedbibliotek – Vestpassagen.

 Den maksimale bebyggelsesprocent for den samlede karré fastlægges til 210, hvilket muliggør et samlet etageareal på ca. 13.000 m².

 Forslag til lokalplan 1024 og forslag til kommuneplantillæg 71 til Kommuneplan 2013 har været fremlagt offentligt fra den 6. september til den 15. november 2017.

 Der er modtaget 25 indsigelser/bemærkninger til forslagene. Derudover har Fællesrådet for Møllepark-Vestergade kvarteret faciliteret to underskriftsindsamlinger, én med 280 håndskrevne og én med 58 digitale underskrifter.

### Indstilling

At 1) Lokalplan nr. 1024 Vestpassagen - Boliger, erhverv og butikker mellem [adresse] og [adresse], [adresse], vedtages endeligt med de ændringer, der fremgår af indstillingen afsnit 5.4 og 5.5,

 At 2) Tillæg nr. 2 til Kommuneplan 2017 vedtages endeligt med de ændringer, der fremgår af indstillingens afsnit 5.2 og

 At 3) indsigelser og bemærkninger fremkommet under den offentlige fremlæggelse besvares som angivet i bilag 3 og 4.

### Sagens forløb

22-03-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-04-2018 Magistraten
Fremsendes til [adresse] med bemærkning, at Magistraten i mødet den 3. april 2018 anbefaler, at byrådet tiltræder Magistratsafdelingen for Teknik og Miljøs indstilling af 15. marts 2018.
 04-04-2018 [adresse]
Fremsendes til Teknisk Udvalg til behandling i henhold til beslutning i byrådets møde den 4. april 2018.
 11-04-2018 Teknisk Udvalg
Zelma Kristoffersen, Lene Jessen og Ulf Kristiansen kunne tiltræde indstillingen i overensstemmelse med Magistratens anbefaling.

 Victoria Frandsen, Finn Østergaard, Ellen Dam og Charlotte Olesen tog forbehold med henblik på en nærmere drøftelse i byrådsgruppen.
 18-04-2018 Aarhus Byråd
Beslutning ikke frigivet